|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

**Tylos zona**| 
Pirmojo leidimo viršelis |
| **Autorius** | Stephen King |
| **Šalis** | JAV |
| **Žanras** | siaubo fantastika |
| **UDK:** | 821.111(73)-312.9 |
| **Originalus leidimas** |
| **Pavadinimas** | The Dead Zone |
| **Šalis** | JAV |
| **Kalba** | anglų |
| **Leidykla** | Viking Press |
| **Išleista** | 1979 m. |
| **Puslapių** | 372 |
| **OCLC:** | 1145762370 |
| **Pirmasis lietuviškas leidimas** |
| **Pavadinimas** | Tylos zona |
| **Leidykla** | Vaga |
| **Išleista** | 1989 m. |
| **Vertėjas** | Osvaldas Aleksa |
| **Formatas** | Minkštais viršeliais |
| **Puslapių** | 360 |
| **ISBN:** | 5-415-00200-6 |

**Tylos zona** (angl. *The Dead Zone*) – Stiveno Kingo romanas, išleistas 1979 m.

|  |  |
| --- | --- |
|    | **Šį puslapį ar jo dalį reikia sutvarkyti pagal Vikipedijos standartus** – Neproporcingai daug vietos skirta kūrinio atpasakojimui**Jei galite, sutvarkykite.** |

Siužetas
--------

DĖMESIO: *toliau atskleidžiamos kūrinio detalės*

Prologe pagrindinis herojus Džonis Smitas, būdamas šešerių, 1953 metais susitrenkia galvą į ledą. Nuo to laiko paaiškėjo, jog jis turi ekstrasensinių savybių. Kita prologo dalis aprašo kai 1955 metais Gregas Stilsonas, tada būdamas komivojažierius, negyvai suspardo šunį Ajovos fermoje ir nuvažiuodamas svajoja apie šlovę.
Pirmoje dalyje veiksmas nusikelia į 1970-uosius. Džonis Smitas – mokytojas ir turi merginą Sarą Breknel. Helouvyno išvakarėse jie abu apsilanko mugėje, bet Sara apsinuodyja pasenusiu dešrainiu. Prieš išeinant, Džonis nusprendžia bandyti sėkmę Laimės rate ir laimi didelę sumą pinigų. Kai jis važiuoja namo taksi, patenka į autokatastrofą. Nuo to laiko jis komos būsenoje.
Kasl Roke siautėja žudikas, psichologiškai traumuotas vaikystėje. Sara išteka už Volto Hezlito. O Vera, Džonio mama, iš pamaldaus žmogaus tampa religine maniake. Gregas Stilsonas, tuo metu verslininkas, iškelia savo kandidatūrą į merus Ridžvėjuje, Naujojo Hampšyro valstijoje.
Džonis atsibunda iš komos, kuri truko beveik 5 metus. Paaiškėja, kad jis, palietęs žmogų ar daiktą, gali matyti vaizdinius kaip aiškiaregis. Tai paaiškėja, kai Džonis paliečia savo gydytojo Veizako ranką ir išaiškina, kur jo dingusi motina. Spauda susidomi ekstrasensu, kai ligoninėje jis numatė, kad jo fizioterapeutės namas užsiliepsnos, bei kad vienos seselės vaikas pasveiks po operacijos. Vera patiria insultą, pamačiusi savo sūnų per televiziją.
Džonis, gyvendamas pas tėvą, gauna pasiūlymą vėl mokytojauti ir šiurkščiai atsisako rašyti žurnalui "*Inside View*". Sara apsilanko pas Džonį kartu su savo sūnumi Deniu ir, kai jis užmiega, pasimyli, kol nėra tėvo, "atsiimdami už viską". Vėliau Džonis paštu gauna "*Inside View*" iškarpą, kur Džonis apskelbtas apsišaukėliu.
Tuomet pagrindinis veikėjas sulaukia Kasl Roko šerifo skambučio, kuris prašo padėti išaiškinti žmogžudysčių seriją, kai buvo išprievartauta ir nužudyta devynmetė. Džonis, liesdamas žudiko palytėtą vietą, nujaučia, kad maniakas yra šerifo padėjėjas Frankas Dodas, bet jie jį aptinka namuose jau nusižudžiusį ir su užrašu "Aš prisipažįstu". Šis įvykis buvo plačiai nušviestas spaudos.
Prieš pat naujus metus Džonis Smitas gauna laišką iš mokyklos, jog jis nebegalėsiąs mokytojauti, kadangi esąs per daug prieštaringa figūra, kad būtų geras mokytojas.
Nuo kitų metų balandžio mėnesio Džonis dirba korepetitoriumi turtingoje Čatsvortų šeimoje mokydamas vaikiną, turintį patologinę skaitymo baimę. Tuo laikotarpiu jis domisi prezidento rinkimais, kuriuose dalyvauja ir Gregas Stilsonas. Džonis paspaudžia Karteriui, vienam iš kandidatų, ranką ir nujaučia, kad jis laimės rinkimus. Kai Džonis spaudžia ranką Stilsonui, jis mato siaubingus vaizdinius, kuriuose Stilsonas tampa prezidentu ir sukelia atominį karą. Po kurio laiko Stilsonas laimi prezidento rinkimus.
Pagrindinis veikėjas klausia įvairių žmonių, ar jie nužudytų Hitlerį 1932-aisiais, jei galėtų. Tada jis prieina išvadą, kad norint išvengti baisios ateities, reikia Stilsoną nužudyti.
Kai Čakas sėkmingai pabaigia vidurinę mokyklą, planuojamas banketas Keti restorane. Kai Džonis apkabina Čaką, nujaučia, kad Keti restoranas užsidegs nuo žaibo ir vaikinas žus. Jį ir dalį pobūvio dalyvių pavyko atkalbinti, tačiau likusieji restorane žuvo arba smarkiai apdegė.
Tuomet Džonis persikėlė dirbti į Finiksą Arizonoje. Tuo metu, kaip sužinosime iš epilogo, jis patiria smegenų priepuolį. Džoniui diagnozuojamas smegenų auglys, kuris ir buvo dažnų apalpimų ir galvos skausmų priežastis.
Džonis Smitas atvyksta į mažą Niuhampšyro miestelį, kuriame Stilsonas susitiks su žmonėmis, ir iš vakaro pasislepia rotušės balkone. Kai prasideda kalba, Džonis pradeda šaudyti į Stilsoną, prašauna kelis kartus, bet prezidentas pasinaudoja mažu vaiku kaip skydu. Tą užfiksuoja fotografas, o Džonis, pašautas prezidento sargybinių, nukrenta iš balkono. Prieš mirtį jis paliečia Stilsoną, bet jaučia, kad baisi ateitis neišsipildys.